Rikunarita-ORG/Wikinium huggingface dataset:
# Boudouardova ravnoteža

**Presjek kroz visoku peć**
1. puhalice zraka koji dolazi iz zagrijača zraka (kauperi)
2. područje topljenja metala
3. područje željezovih(III) oksida
 4. područje željezovih(II) oksida
 5. područje predgrijavanja (ždrijelo)
6. zasipni uređaji (željezna ruda, koks i vapnenac)
 7. grotleni plinovi
 8. slojevi željezne rude, koksa i vapnenca
 9. ispust troske
 10. ispust sirovog željeza
 11. izlaz grotlenih plinova.
**Boudouardova ravnoteža** ili **Boudouardova reakcija** je kemijska ravnoteža koja se uspostavlja kod reakcije ugljikova(IV) oksida (ugljikov dioksid) s ugljikom u visokoj peći. Zbog endotermnosti reakcije povećanje temperature pomiče reakciju udesno, a sniženje temperature ulijevo:

2CO WIKINIUM\_MATH\_PH\_0 CO2 + C
Reakcija u smjeru s lijeva na desno se naziva **Bellova reakcija** (prema I. L. Bellu), dok s desna na lijevo se naziva Boudouardova reakcija (prema Octave Leopold Boudouardu (1872. — 1923.)). Što je veća temperatura to više prevladava Boudouardova reakcija. Tako na primjer na temperaturi od 825 ºC, prevladava Boudouardova reakcija s otprilike 90%.

Boudouardova reakcija se u visokoj peći odvija u zoni redukcije, koja se nalazi iznad zone oksidacije. U zoni oksidacije gorivo potpuno sagorijeva s kisikom iz zraka, čime se oslobađa toplina sagorijevanja i postiže temperatura oko 1200 °C. Osnovna reakcija oksidacije prikazuje se jednadžbom:

C + O2 = CO2
**Kemijska ravnoteža** je stupanj reverzibilne reakcije u zatvorenom sustavu kad se napredna i povratna reakcija događaju istom brzinom, a njihovi se učinci međusobno poništavaju, dok se koncentracije reaktanata i produkata ne mijenjaju.

## Izvori
# Pohod protiv Dong Zhuoa

| Pohod protiv Dong Zhuoa
 |
| --- |
| Segment ratova Tri kraljevstva
 |
|  Freska u Mirisnim brdima koja prikazuje znamenito, iako fiktivno, kopljaničko nadmetanje između tri pobratima i Lü Bua u prijevoju Hulao.
 |
|

|  |  |
| --- | --- |
| Datum
 | februar 190 - 191
 |
| Lokacija
 | Henan, Kina |
| Ishod
 | neodlučan; Dong Zhuo se povlači na zapad, koalicija se raspada
 |

 |
| Sukobljene strane
 |
| Guandonška koalicija
 | Dong Zhuo
 |
| Komandanti i vođe
 |
| Yuan Shao Cao Cao
 | Dong Zhuo
 |
| Snage
 |
| 100,000+
 | nepoznato
 |

**Pohod protiv Dong Zhuoa** (董卓討伐戰) je naziv za oružani sukob koji se od 190. do 191. vodio u Kini između grupe gospodara rata okupljenih u Guangdonšku koaliciju s jedne, te snaga vjernih carskom kancelaru Dong Zhuou sa druge strane. Dong Zhuo je prethodne godine sa svojom regionalnom vojskom okupirao carsku prijestolnicu Luoyang pod izlikom zavođenja reda i zaustavljanja krvoprolića izazvanog sukobom regenta He Jina sa moćniom dvorskim eunusima, ali je ubrzo nakon toga svrgnuo malodbnog cara Shaoa i zamijenio ga njegovim bratom Xianom. Guangdonška koalicija je tvrdila da Dong Zhuo drži cara kao taoca, odnosno da nastoji uzurpirati carsku vlast. Njene snage su uspjele protjerati Dong Zhuoa iz Luoyanga, ali je Dong Zhuo uspostavio novi dvor u Chang'anu. Ubrzo nakon toga se koalicija raspala, a ti su događaji samo pospješili degenerativne procese koji će dovesti do kraja dinastije Han i uspostave Tri kraljevstva.

## Reference

## Vanjske veze

* (PDF)
# Carica He (Ling)

**Carica He** (何皇后, osobno ime nepoznato) (? -189), formalno **Carica Lingsi** (靈思皇后, doslovno "nepažljiva i dubokomisleća carica") bila je kineska carica iz dinastije Han, odnosno druga supruga cara Linga. Nakon muževe smrti je zajedno sa bratom He Jinom kao regent držala vlast na carskom dvoru, ali je dugo tinjajući sukob sa moćnim dvorskim eunusima eskalirao u masovno krvoproliće koje će dovesti do kolapsa carske uprave i dolaska na vlast gospodara rata.

## Život

He, za razliku od većine kineskih carica, nije bila plemenitog porijekla. Otac joj je bio He Zhen (何真), bogati mesar iz Nanyanga. Prema predaji je korumpirane dvorske eunuhe potplatio da je odaberu kao suprugu cara Linga. S druge strane se isticala visinom i neobičnom ljepotom. Godine 176. mu je rodila sina Liu Biana, a 180. ju je muž i službeno proglasio caricom.

He je otada stekla veliki uticaj na cara, a što je omogućilo da njena braća He Jin i He Miao brzo napreduju u carskoj upravi. Godine 181. je Gospa Wang, jedna od carevih konkubina, rodila sina po imenu Liu Xie. Na to ju je ljubomorna He dala otrovati. Car se zbog toga naljutio i htio je otjerati sa dvora, ali su ga eunusi nagovorili da joj oprosti. Liu Xie je povjeren na čuvanje carici majci Dong.

Sukob između carice i carice majke je s vremenom počeo dobivati i političku komponentu. Dok se carica majka oslanjala na svemoćne eunuhe okupljene u kliku Deset podvornika, caričin brat He Jin je počeo stvarati podršku u vojsci, odnosno regionalnim vojskama mobiliziranim za gušenje ustanka Žutih turbana i drugih pobuna koje su počele potresati Kinu od sredine 180-ih.

Taj je sukob svoju eskalaciju dobio 189. nakon smrti cara Linga. He Jin, koji je postao regent Liu Bianu kao novoproglašenom caru Shaou, je ispočetka uspio spriječiti pokušaj eunuha Jian Shaoa da ga likvidira, a potom je carica majka Dong protjerana i natjerana na samoubistvo. Međutim, He Jin je oklijevao s planovima da likvidira eunuhe, što su oni iskoristili da ga u jesen 189. mučki likvidiraju. Na to se pobunila vojska u prijestolnici, provalila u palaču i počela masakrirati eunuhe. Vodeći eunusi su preživjeli uzevši cara i njegovog brata kao taoce; carica He im je uspjela pobjeći. Odbjegli eunusi su uhvaćeni, a carevi vraćeni u palaču. Međutim, sveopći metež je iskoristio ambiciozni vojskovođa Dong Zhuo koji je zauzeo prijestolnicu i proglasio se carskim kancelarom; car Shao je svrgnut, a njegova majka, carica He, je po Dongovom naređenju, otrovana.

## Povezano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*

| Kineska carska porodica
 |
| --- |
| Prethodi:  **Carica Song**  |  **Carica Istočne dinastije Han**  180–189
 | Slijedi:  **Carica Fu Shou**  |
# Diaochan

**Diaochan** (kraj 2. vijeka) je kineska legendarna konkubina iz doba kraja dinastije Han, poznata kao jedna od Četiri ljepotice drevne Kine. O njoj nema nikakvih historijskih zapisa, i jedina je od Četiri ljepotice za koju se smatra da je proizvod mašte. Prema predaji, odnosno prema romanu *Romansa Tri kraljevstva*, dvorski službenik Wang Yun ju je poklonio tiranskom gospodaru rata Dong Zhouu, ali joj isto tako dao tajne upute da zavede Dong Zhouovog vojskovođu i posinka Lü Bua kako bi ih posvadila. Plan je uspio i Lü Bu je ubio Dong Zhua. Međutim, kasnije je zajedno sa Dioachan morao bježati pred Dong Zhuovim osvetoljubivim sljedbenicima. O sudbini Diaochan postoje razne verzije.

## Izvori

Knjige
* Hua Gu (1996). *Virgin Widows*. Trans. Howard Goldblatt. Honolulu: University of Hawaii Press. str. 104, 105. ISBN 978-0-8248-1770-1. OCLC 33407434.
* Harris, Rachel (2004). *Singing the village : music, memory, and ritual among the Sibe of Xinjiang*. Oxford, New York: British Academy by Oxford University Press. ISBN 978-0-19-726297-9. OCLC 56539097.
* Off, Greg (2005). *Dynasty Warriors 5: Prima Official Game Guide*. Roseville: Prima Games. ISBN 978-0-7615-5141-6. OCLC 62162042.
# Vazal

**Vazal priseže na odanost svom gospodaruVazal** ili *lenski gospodar* bio je srednjovjekovni plemić i feudalac koji se nalazio u dvostrano obvezujućem odnosu sa svojim nadređenim lenskim gospodarem i feudalcem. Taj dvostrano obvezujući odnos nazivao se vazalsko-seniorski odnos. Riječ **vazal** potječe od keltske riječi *gwas* koja je označavala mladog muškog roba i od njene latinske izvedenice *vassus*.

## Pojam i sadržaj

Vazalsko-seniorski odnos bio je doživotni odnos vjernosti dvoje slobodnih ljudi, nadređenog i podređenog, u kojem je svaka strana preuzimala određene obveze.

*Senior* ili nadređeni lenski gospodar obvezivao se svom vazalu pružati zaštitu što je podrazumijevalo fizičku zaštitu od napada sa strane, zaštitu na sudu, davanje zemljišnog posjeda (feuda), a često i hrane, odjeće ili stana.
Vazal je bio u obvezi biti podređen i poslušan gospodaru, te za njega vršiti razne službe kao što je na primjer vojna služba u slučaju da je gospodar u ratu. Vazal je također mogao biti u vazalsko-seniorskom odnosu prema nižem feudalcu, ovog puta u svojstvu gospodara. Sve te obveze bile su utvrđene vazalskim ugovorom a odnos je nastajao vazalskom prisegom koja je uključivala i religiozne sadržaje.

Vrhovni gospodar i senior na određenom području bio je monarh koji je bio vrhovni feudalac i koji je svojim vazalima dodjeljivao najveće zemljišne posjede u zamjenu za vjernost kruni. Najmanje zemljišne posjede imali su najniži vazali u hijerarhiji, sitni plemići koji su ponekad na sitnom zemljoposjedu imali samo nekoliko kmetova, a bilo je i mnogo vazala, takozvanih vitezova – ratnika bezemljaša, koji su bili na dnu plemićke i vazalske hijerahije.

## Korijeni i razvoj vazalstva

Razvoj vazalskog odnosa počinje u ranom srednjem vijeku a korijeni mu se nalaze u germanskim plemenskim društvima koja je opisao Tacit u svom djelu „*Germania*”. Osnovna jedinica tog društva je bilo pleme na čijem čelu je bio poglavica, a ratnici tog plemena imali su zadaću biti lojalni svom poglavici.

Sustavno se počinje razvijati u 7. stoljeću kada se slobodni ljudi (budući vazali) počinju grupirati oko plemenskog vođe (koji su bili začetak novih srednjovjekovnih monarha) očekujući distribuciju plijena koji je nastao pljačkom i ratovanjem, a sve kako bi se mogli hraniti, odijevati i naoružavati za nove pljačkaške akcije. Svi ti vazali bili su poglavičini zakleti tjelohranitelji čiji je status ovisio o statusu poglavice.

Karlo Veliki je vazalstvo i lojalnost počeo nagrađivati zemljoposjedima, a samo vazalstvo se različito razvijalo u pojedinim dijelovima sredjovjekovne Europe.

Razvojem novčarstva, trgovine i gradova, te zamiranjem srednjovjekovnog načina života i gospodarstva, ukidanjem kmetstva i feudalizma te ovisnosti društva o zemljoradnji, vazalstvo postepeno počinje nestajati. Kao anakronizam vazalstvo se u ponekim dijelovima Europe zadržalo i do 18. stoljeća.

## Reference
# Cheng Wu

| Cheng Wu
 |
| --- |
| Tradicionalni kineski
 |  程武  |
| Pojednostavljeni kineski
 |  程武  |
|

| Transliteracije
 |
| --- |

 |

*Ovo je kinesko ime; porodično ime je* Cheng*.*
**Cheng Wu** (201 - ?) bio je kineski vojskovođa iz doba Tri kraljevstva koji je služio državu Cao Wei. Bio je sin znamenitog političara Cheng Yua. Cheng Wu je služio pod Xiahou Maom te branio teritoriju Cao Weija od invazije države Shu Han. Svom pretpostavljenom je predložio strategijom kojom se neprijateljski general Zhao Yun trebao uvući u klopku. Zhao se, međutim, uspio probiti iz obruča. Usprkos tog neuspjeha, Cheng Wu je u kasnijim godnama postao istaknuta ličnost na dvoru Cao Weija.

## Povezano

* Popis ličnosti Tri kraljevstva
# Xi Kang

|  |
| --- |
|  |
| Imena (*detalji*)
 |
| također se piše: | Ji Kang
 |
| kineski: | 嵇康
 |
| Hanyu Pinyin: | Xī Kāng
 |
| Wade-Giles: | Hsi1 K'ang1 |
| Porodično ime: | Xi
 |
| tradicionalni kineski: | 嵇
 |
| Osobna | imena
 |
| Kurtoazno ime : | Shuye (叔夜)
 |
| Pseudonim : | Zhongsan Daifu (中散大夫)
 |

**Xi Kang** ili **Ji Kang** (223–262) bio je kineski književnik, pjesnik, taoistički filozof, muzičar i alkemičar, koji je živio u državi Cao Wei, jednom od Tri kraljevstva. Poznat je kao autor brojnih tekstova na temu dugovječnosti, etike, politike, muzičke teorije, kao i *guqin* muzičkih kompozicija.

Pripadao je kružoku taoističkih i drugih nonkonformističkih mislilaca kasnije poznatih kao Sedam mudraca Bambusovog gaja. Njemu je pripadao i Ruan Ji sa kojim će otpočeti homoseksualnu ljubavnu vezu. Kineski tekstovi navode kako je Gospa Han, supruga filozofa Shan Taoa, jednog od članova grupe, promatrala Ruana Jia kako vodi ljubav sa Xi Kangom te, duboko impresionirana Ruan Jijevom vještinom, svom mužu poslije rekla "kako je sa Ruan Jijem jednak po intelektu, ali ne i u spavaćoj sobi".

Xi Kangov nonkonforizam se očitovao u žestokoj kritici konfucijanstva i mnogih društvenih normi svog vremena. Te kritike su sa vremenom počele skandalizirati javnost, a kada je javno kritizirao ministre Zhong Huija i Sima Zhaoa, uhapšen je i osuđen na smrt.

## Izvori

## Vanjske veze

* Xi Kang Xi Kang and Qin music.
# Shan Tao (taoist)

Shan Tao (lijevo) i Wang Rong (desno) na reljefu iz 4. vijeka
**Shan Tao** (205–283, kineski: 山濤) je bio kineski taoistički učenjak i svećenik, poznat kao jedan od Sedam mudraca Bambusovog gaja.
# Xiang Xiu

**Xiang Xiu** (kineski: 向秀, ? - cca. 275?) je bio kineski učenjak, poznat kao član kružoka Sedam mudraca Bambusovog gaja. Najpoznatiji je kao autor komentara Zhuangzijevih tekstova, koje je poslije dopuniuo Guo Xiang. Nakon što je njegov prijatelj Xi Kang pogubljen od strane vllasti države Cao Wei, odnosno regenta iz klana Sima, Xiang je regentu Sima Zhaou vlastite riječi tumačio na način kojim je izbjegao njegovu sudbinu.

## Literatura

* *The Controversy over Conformity and Naturalness during the Six dynasties* in *History of Religions*, Vol. 9 by Richard B. Mather

## Povezano

* Guo Xiang
# Liu Ling

**Liu Ling** (kineski: 劉伶, 221 - cca. 300) bio je kineski pjesnik i učenjak iz doba dinastije Jin. Historijski izvori ga opisuju kao niskog i neprivlačnog čovjeka. Bio je taoist te se, mučen konfromizmom i strogim pravilima carskog dvora, često povlačio u prirodu te priključio kružoku nonkonformističkih intelektualaca poznatih kao Sedam mudraca Bambusovog gaja. Historijski izvori spominju njegovu sklonost alkoholu koji ga je inspirirao za neke pjesme, kao i ekscentrično ponašanje, uključujući sklonost da se sa pijanki i javnih skupova svojoj kući vraća potpuno gol.

## Izvori
# Wang Rong (dinastija Jin)

| Wang Rong (dinastija Jin)
 |
| --- |
|  |
| Wang Rong (desno) i Shan Tao (lijevo) na reljefu iz 4. vijeka.
 |
| Tradicionalni kineski
 |  王戎  |
| Pojednostavljeni kineski
 |  王戎  |
|

| proširiTransliteracije
 |
| --- |

 |

*Ovo je kinesko ime; porodično ime je* Wang (王)*.*
**Wang Rong** (234–305) je bio kineski general i učenjak koji je služio dinastiju Jin pred kraj perioda Tri kraljevstva. Sudjelovao je u pohodu kojim je 280. pokorena država Istočni Wu i tako ponovno ujedinjena Kina. Poslije se pridružio kružoku učenjaka poznatih kao Sedam mudraca Bambusovog gaja.

## Povezano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*
# Sima Zhao

Sima Zhao
*Ovo je kinesko ime; porodično ime je* Sima*.*
**Sima Zhao** (? -265), kurtoazno ime**Zishang** (子尚), bio je kineski velikodostojnik, a potom regent i *de facto* vladar države Cao Wei, jednog od Tri kraljevstva.

Bio je sin regenta Sima Yija, koji je 249. u dvorskom puču preuzeo vlast u državi, a koga je 251. naslijedio njegov stariji brat Sima Shi. Godine 254. je zajedno sa bratom bio meta zavjere sa ciljem da vlast ponovno preuzme car Cao Fang; ona nije uspjela, i novim je carem postao Cao Mao. Godine 255. Sima Shi je umro, a Sima Zhao je od njega preuzeo vlast. Nakon što je suzbio i Cao Maov pokušaj preuzimanja vlasti, za novog cara je instalirao Cao Huana. Tada se okrenuo vanjsko-političkim poslovima te je, iskoristivši slabost suparničke države Shu Han protiv nje 263. lansirao pohod koji će završiti njenim osvajanjem i pripajanjem državi Cao Wei. Sima Zhao je nakon toga sebi dao titulu Kralj Jina - što su mnogi vidjeli kao prvi korak prema formalnom preuzimanju carske titule. Međutim, prije nego što su ti planovi stigli biti ostvareni, Sima Zhao se razbolio i umro. Sima Zhaoa je naslijedio njegov sim Sima Yan, koji je nekoliko mjeseci kasnije sebe proglasio carem i osnovao dinastiju Jin. Poslije toga je svom ocu posthumno dao titulu **Car Wen od Jina** (晉文帝), sa hramski imenom **Taizu** (太祖).

Sima Zhao je ostao ovjekovječen u kineskoj izreci "Svi na ulici znaju što je Sima Zhaou na umu." (*Sīmǎ Zhāo zhī xīn, lùrén jiē zhī*, 司馬昭之心, 路人皆知) čime se označavaju skrivene namjere koje više uopće nisu skrivene. Izreka se pripisuje caru Cao Maou koji je njome komentirao Sima Zhaove planove za preuzimanje carske titule.

## Povezano

* Popis ličnosti Tri kraljevstva
* Popis likova u Dynasty Warriors
# Cao Rui

| Car Ming od Weija
 |
| --- |
| Kineski
 |  魏明帝  |
| Doslovno značenje
 | Svevideći car Weija
 |
|

| Transliteracije
 |
| --- |
| Mandarinski
 |
| - Hanyu Pinyin
 | Wèi Míngdì
 |
| - Wade–Giles
 | Wei Ming-ti
 |

 |

*Ovo je kinesko ime; porodično ime je* Cao*.*
**Cao Rui** (205 – 22. januar 239), formalno **Car Ming od Weija**, bio je drugi po redu car kineske države Cao Wei, jednog od Tri kraljevstva. Bio je sin prvog cara Cao Pija i vladao od 226. do 239.

Cao Rui je tokom svoje vladavine nastojao održati vojnu moć države te se trudio na najvažnija mjesta državne uprave postaviti sposobne kadrove. Međutim, isto je tako pokazivao preveliku sklonost izgradnji monumentalnih građevina i hramova, što je financijski iscrpilo Cao Wei i dovelo do dugogodišnje pat-pozicije sa suparničkim državama Shu Han i Istočni Wu. Također je nastojao skupljati što veći broj priležnica, kojih je na kraju bilo nekoliko hiljada. Na samrtnoj postelji je svog malodobnog sina Cao Fanga povjerio regentima Cao Shuangu i Sima Yiju, što je imalo kobne posljedice na njegovu dinastiju, s obzirom da je Cao Shuangovo neprijateljstvo prema Sima Yiju dovelo do Sima Yijevog puča, a kasnije i Sima Yanove uzurpacije prijestolja.

## Povezano

* Popis ličnosti Tri kraljevstva
* Popis kineskih monarha

## Reference

|  |
| --- |
| Car Ming od Cao Weija**Kuća CaoRođen/a:** 205  **Umro/la:** 239 |
| Kraljevske titule
 |
| Prethodi: **Cao Pi** | **Car Cao Weija** 226–239
 | Slijedi: **Cao Fang** |
| Pretendirane titule
 |
| Prethodi: **Cao Pi** | **— TITULARNI —Car Kine 226–239 Razlog za neuspjeh sukcesije: Tri kraljevstva | Slijedi: **Cao Fang** |
# Cao Fang

*Ovo je kinesko ime; porodično ime je* Cao*.*
**Cao Fang** (231–274), formalno **Vojvoda Li od Shaolinga**, bio je treći po redu car kineske države Cao Wei, jednog od Tri kraljevstva. Biološki otac mu je bio Cao Kai (曹楷), princ od Renchenga, sin Cao Zhanga, trećeg sina Cao Caoa, praosnivača države. U mladosti ga je posvojio car Cao Rui. Cao Rui ga je 239. na samrtnoj postelji odredio za svog nasljednika. Cao Fang, međutim, nije nikada imao pravu vlast koju su držali regenti - Cao Shuang, a potom Sima Yi koji je 249. postao *de facto* gospodar države, i čiji je klan počeo postepeno preuzimati vlast. Sima Yija je nakon smrti zamijenio Sima Shao. Njega je 254. Cao Fang mislio ukloniti u dvorskom puču, ali je zbog neodlučnosti dozvolio da plan bude otkriven. Bijesni Sima Shao ga je tada svrgnuo, postavivši Cao Maoa za novog cara. Cao Fangu je, međutim, pošteđen život i dana titula Princ Qija. Godine 265. je Sima Shaov sin Sima Yan formalno svrgnuo posljednjeg cara dinastije Wei i sebe proglasio carem, osnovavši dinastiju Jin. Cao Fang je tada degradiran u titulu vojvode te sa njome proveo ostatak života. Nije imao poznatih potomaka.

## Reference

* Chen Shou. *Zapisi Tri kraljevstva*, Poglavlje 4, Biografije Tri mlada cara

|  |
| --- |
| Princ Qija**Kuća CaoRođen/a:** 231  **Umro/la:** 274 |
| Kraljevske titule
 |
| Prethodi: **Cao Rui** | **Car države Cao Wei** 239–254 *Cao Shuang*  *(239–249)* *Sima Yi*  *(249–251)* *Sima Shi*  *(251–254)* | Slijedi: **Cao Mao** |
| Pretendirane titule
 |
| Prethodi: **Cao Rui** | **— TITULARNI —Car Kine 239–254 Razlog za neuspjeh sukcesije: Tri kraljevstva | Slijedi: **Cao Mao** |
# Cao Huan

| Car Yuan od Weija
 |
| --- |
| Kineski
 |  魏元帝  |
|

| Transliteracije
 |
| --- |
| Mandarinski
 |
| - Hanyu Pinyin
 | Wèi Yúandì
 |
| - Wade–Giles
 | Wei Yüan-ti
 |

 |

*Ovo je kinesko ime; porodično ime je* Cao*.*
**Cao Huan** (246-303), formalno **Car Yuan od Weija**, bio je peti i posljednji car kineske države Cao Wei, jednog od Tri kraljevstva.

Rodio se pod imenom **Cao Huang** (曹璜), a otac mu je bio Cao Yu (曹宇), jedan od mlađih sinova znamenitog vojskovođe Cao Caoa. Na prijestolje je došao 260. nakon što je njegov prethodnik Cao Mao ubijen u neuspjelom pokušaju da dvorskim pučem ukloni regenta Sima Zhaoa, čiji je klan u tom trenutku postao *de facto* vladajućom kućom države. Cao Huan, koji je u tom trenutku bio adolescent, nije se usuđivao pokušavati ništa slično i ostao je marionetska figura. Za vrijeme njegove vladavine Cao Wei je 263. uspjela pokoriti državu Shu Han. Cao Huan u tome nije dugo uživao; Sima Zhao je nastojao taj kapital iskoristiti da ga i formalno svrgne s vlasti. U tome ga je preduhitrila smrt, pa je Cao Huana na abdikaciju natjerao njegov sin Sima Yan, koji je potom proglasio novu dinastiju Jin. Cao Huan je nakon toga dobio titulu princ od Chenliua. O njegovom daljem životu nema mnogo detalja, ali se zna da je nadživio Sima Yana. Umro je godine 303. kada je pokopan sa carskim počastima.

## Reference

* Chen Shou. *Zapisi Tri kraljevstva*, Poglavlje 4, Biografije tri mlada cara.

|  |
| --- |
| Car Yuan od Cao Weija**Kuća CaoRođen/a:** 246  **Umro/la:** 303 |
| Kraljevske titule
 |
| Prethodi: **Cao Mao** | **Car Cao Weija** 260–265 *Sima Zhao*  *(260–265)* | **izumrla** |
| Pretendirane titule
 |
| Prethodi: **Cao Fang** | **— TITULARNI —Car Kine 260–265 Razlog za neuspjeh sukcesije: Abdikacija | Slijedi: **Sima Yan** |
| Prethodi: **Liu Shan** |
# Carica majka Bian

| Gospa Bian
 |
| --- |
| Suprug/a
 | Cao Cao
 |
| Potomstvo
 | Cao Pi Cao Zhang Cao Zhi Cao Xiong
 |
| Puno ime
 | porodično ime: Bian 卞 **Titlule** 王后 Kraljica (219–220) 王太后 Kraljica majka (220) 皇太后 Carica majka (220–226) 太皇太后 Velika carica majka (226–230)
 |
| Posthumno ime
 | Carica Wuxuan 武宣皇后
 |
| Rođen/a
 | (159-decembra-30)30. decembra 159.
 |
| Umro/la
 | 9. jula 230. (dob: 70)
 |

*Ovo je kinesko ime; porodično ime je* Bian*.*
**Carica majka Bian** (januar 160 – 9. jul 230), osobno ime nepoznato, formalno **Carica Wuxuan** (武宣皇后, doslovno "ratnička i učena carica") bila je carica majka kineske države Cao Wei, jednog od Tri kraljevstva. Bila je druga supruga gospodara rata Cao Caoa i majka Cao Pija, prvog cara države Cao Wei.

Odrasla je u Baitingu u današnjoj provinciji Shandong; roditelji su joj bili siromašni, te je bila prisiljena uzdržavati ih kao kurtizana. U dobi od 19 godina ju je zapazio mladi Cao Cao i učinio svojom konkubinom. Rodila mu je četiri sina - Cao Pija, Cao Zhanga, Cao Zhija i Cao Xionga. Kineski historijski izvori je opisuju kao skromnu ženu koja se uglavnom držala izvan politike. Izuzetak je bio 226. kada je kod svog sina uspješno intervenirala u korist Cao Honga kome je prijetilo pogubljenje. Nešto kasnije je oprostila princezi Yu, supruzi svog unuka Cao Ruija koja ju je slučajno uvrijedila.

## Povezano

* Popis ličnosti Tri kraljevstva

## Napomene
# Carica Guo Nüwang

| Guo Nüwang
 |
| --- |
| *Carica dinastije Cao Wei*
 |
| **Carica dinastije Cao Wei**  |
| Staž
 | 222–226
 |
| Prethodnik
 | nema, Carica Cao kao carica dinastije Han
 |
| Nasljednik
 | carica Mao
 |
|  |
| Suprug/a
 | yes
 |
| Otac
 | Guo Yong
 |
| Majka
 | Gospa Dong
 |
| Rođen/a
 | 184
 |
| Umro/la
 | 235 (dob: 51)
 |

*Ovo je kinesko ime; porodično ime je* Guo*.*
**Carica Guo Nüwang** (郭女王) (184–235), formalno **Carica Wende** (文德皇后, doslovno, "uljudna i kreposna carica") je bila carica kineske države Cao Wei, jednog od Tri kraljevstva. Njen suprug je bio Cao Pi (car Wen), prvi car države Cao Wei. Poticala je iz loze nižerangiranih državnih službenika i postala Cao Pijeva priležnica, sa vremenom postavši miljenicom, prvenstveno zbog inteligencije. Historičari njenim spletkama pripisuju pad careve supruge Zhen Luo u nemilost, nakon čega je ona izvršila samoubistvo 221. Nakon toga je Guo postala carica. Nije se miješala u politiku i imala je korektan odnos sa drugim dvorjanima. Dio historičara, pak, navodi da je 235. natjerana na samoubistvo od cara Cao Ruija, svog posinka kada mu je priznala svoju ulogu u samoubistvu njegove majke Zhen Luo.

## Povezano

* Popis ličnosti Tri kraljevstva

| Kineska carska porodica
 |
| --- |
| **Nova dinastija** | **Carica Cao Weija** 222–226
 | Slijedi: **Carica Mao** |
| Prethodi: **Carica Cao Jie od Istočne dinastije Han** | **carica Kine (Sjeverna/Centralna)** 222–226
 |